Tornó a Roma en o 77 aC y empecipió a suya carrera politica dica que en o 74 aC fue esleito senador. Continó exercindo d'advogau y se fació muit important en atras qüestions, en especial o sosteniu contra Berres y o suyo tiranico y corrupto gobierno en Sicilia, y fue esleito cónsul el o 64 aC. Yera en o partiu aristocrático patricio, encara que yera un homo novus, y por ixo luitó en o senau contra os seguidors d'o partiu popular. Durante o suyo consulato denunció y remató a conchura d'inspiración social d'o suyo viello rival por o consulau, Lucio Serchio Catilina, contra qui fació as suyas conoixitas Catilinarias, charradas an que denunciaba a conspiración ante o Senato. Li dición que heba estau prou duro en a represión d'os sublevatos, entre os que se trobaba Chulio César, y se veyió abocau a marchar-se-ne en o 58 aC. Dimpués d'una anyada vivindo en Macedonia, Pompeyo lo perdonó y podió tornar.